पाएं अपने शहर की ताज़ा ख़बरें और फ्री ई-पेपरडाउनलोड करें
मंडल रेल प्रबंधक राजेश अग्रवाल ने बताया कि पंजाब सरकार ने कोविड के मामलों में लगातार हो रहे वृद्धि के कारण 2 मई को एक दिशा-निर्देश जारी कर 15 मई तक मिनी लॉकडाउन लगाया है। इसके अंतर्गत हवाई, रेल और सड़क मार्ग द्वारा केवल उन लोगों को ही राज्य में प्रवेश करने दिया जाएगा जिनके पास 72 घंटे तक का कोविड की निगेटिव रिपोर्ट अथवा 2 सप्ताह पूर्व कोविड की कम से कम एक डोज टीका लगा हुआ प्रमाणपत्र हो। मंडल रेल प्रबंधक ने बताया कि ट्रेन से आने वाले यात्रियों का कोविड की निगेटिव रिपोर्ट की जांच करना अथवा उनकी कोविड संक्रमण की जांच रैपिड एंटीजन द्वारा करने की व्यवस्था सुनिश्चित करना राज्य सरकार की जिम्मेदारी है।
उन्होंने बताया कि जम्मू एवं कश्मीर राज्य में पड़ते श्री माता वैष्णो देवी कटरा, ऊधमपुर, जम्मूतवी आदि रेलवे स्टेशनों पर राज्य के स्वास्थ्य विभाग द्वारा मेडिकल टीम को नियुक्त किया है जो कियोस्क लगाकर बाहर से आने वाले प्रत्येक यात्री की कोविड की निगेटिव रिपोर्ट देखने के पश्चात अथवा टेस्टिंग किट के माध्यम से उनकी जांच करने के बाद ही उनको राज्य में प्रवेश करने की अनुमति देती है। मंडल रेल प्रबंधक ने बताया कि अमृतसर रेलवे स्टेशन पर 3 मई को अमृतसर जिला स्वास्थ्य विभाग से एक टीम कियोस्क लगाने के सम्बन्ध में निरीक्षण करने के लिए आई थी। पंजाब सरकार जिन स्टेशनों पर बाहर से आने वाले यात्रियों की कोविड की जांच करना चाहते हैं इसके लिए रेल प्रशासन सहयोग करने के लिए तैयार है।
रेलवे मंडल अस्पताल में 25 बेड का कोविड वार्ड तैयार, जल्द होगा शुरू
फिरोजपुर मंडल रेल प्रबंधक राजेश अग्रवाल ने कहा कि कोरोना काल में लेवल-2 और लेवल-3 की मांग बहुत ज्यादा बढ़ गई है। समय की मांग को देखते हुए डिप्टी कमिश्नर गुरपाल सिंह चाहल के साथ बैठक की गई। इसके तहत मंडल चिकित्सालय, फिरोजपुर में 25 बेड का एक कोविड वार्ड बनाया गया है जिसे ऑक्सीजन सुविधा से अपडेट करने का निर्णय लिया गया। रेल प्रशासन ने मंडल चिकित्सालय में 25 बेड का एक कोविड वार्ड बनाया है जिसमें ऑक्सीजन सिलेंडर भी लगा दिया गया है। खाली सिलेंडर को भरने की जिम्मेदारी राज्य सरकार ने ले ली है
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn